www.kyoook.. www.. www.hellgo.. www..
למעלה מאלף איש צעדו ביום חמישי האחרון (י' בסיוון) בהכנסת ספר תורה מרגשת במיוחד, ספר תורה שנכתב ע"י ר' ישראל ג'רופי לעילוי נשמת ביתו חיה הדר ע"ה שנפטרה לאחר מחלה ממושכת, וכעת עם מלאת שנה לפטירתה נכנס לבית הכנסת "בית מנחם" חב"ד רחובות.
בתום כתיבת האותיות שהתקיימה בבית המשפחה, יצאה לרחובה של עיר תהלוכת שירים וריקודים בהשתתפות קהל גדול יחד עם ילדי מוסדות חב"ד בעיר בתהלוכת לפידים. קהל החוגגים הגדול שנטל חלק בשמחה מילא את הרחוב הראשי בעיר שנסגר לתנועה ורבים מתושבי העיר מצטרפים בהתרגשות גדולה לשמחה ולריקודים.
לאחר סדר ההקפות והריקודים בבית הכנסת שנמשכו שעה ארוכה, נערכה סעודת מצווה מפוארת בהשתתפות אורחים, בני משפחה וחברי הקהילה.
בנאומו בסעודת המצווה ריגש האבא בדברים: "הדרי, בזכותך היום הזה, יום שיכל להיות יום עצוב וכואב, הופך להיות יום של שמחה וקדושה, יום של אחדות, האלפים שהגיעו היום לשמוח ולהשתתף בשמחתך, שמחת התורה, הוכיחו שגם כעת לאחר פטירתך, את ממשיכה לאחד את עם ישראל בזכויות, ממשיכה את האור שלך, אני עומד כאן היום ומבטיח שנמשיך באור שלך".
בכתיבת האותיות האחרונות, במהלך ההקפות ובסעודת המצווה כיבדו בנוכחותם: הרב הראשי לישראל הגאון הרב דוד לאו, רב קהילת חב"ד רחובות וסגן מזכיר בית דין רבני חב"ד הרב מנחם מענדל גולוכובסקי, השר אורי אריאל, ראש עיריית רחובות רחמים מלול, רבנים ואישי ציבור נוספים.
מרגש מאד! שידעו רק שמחה מהיום.